Huawei forbereder sig til tiden efter Google Play

Det er stadig uvist præcist hvordan Huawei vil tackle udfordringerne, når den amerikanske regerings embargo mod virksomheden træder i kraft til august. En af konsekvenserne bliver, at den kinesiske gigant ikke kan tilbyde Google Play på sine kommende telefoner og det lader til, at de er i fuld gang med at forberede sig til den virkelighed, ved at invitere appudviklere over i sin egen appbutik, AppGallery.

Ifølge websitet XDA-Developers er kineserne begyndt at sende officielle invitationer til udvalgte udviklere. I mailen forklares det, at Huawei har solgt mere end 350 millioner enheder over de sidste to år, hvoraf halvdelen er kommet til vesten, deriblandt Europa. På alle disse enheder er AppGallery installeret, så der gives dermed udviklerne adgang til ”270 millioner månedlige brugere”.

Det tilbydes endda at hjælpe udvikleren med at flytte sin app til AppGallery og fortæller samtidig, at de allerede har 560.000 udviklere i folden.

Mailen kan læses i sin fulde længde, på engelsk, her:

Subject: [OFFICIAL] Invitation to join Huawei AppGallery

Cher XXX team,

In the last 2 years, Huawei shipped over 350M phones, about half of them in western markets.

All Huawei phones have our official AppStore “AppGallery” preloaded globally, with 270 million monthly active users.

We realized that your great Android App XXX is not yet published in our AppGallery.

In order to guarantee a smooth usage of your App for our users, Huawei is committed to provide you with full support, to help you publish your App into AppGallery.

We would therefore like to invite you to join our 560k developers community for free, in our Huawei Developer portal.

Der er ingen tvivl om, at det er vigtigt for Huawei at få udviklerne ”i hus”. Et skrækeksempel er Microsoft, der måtte lægge det velfungerende mobiloperativsystem Windows Phone i graven, blandt andet på grund af manglende opbakning fra udviklere.

Som sagerne ser ud i øjeblikket kan Huawei stadig tilbyde Android og alle Google-apps på nuværende telefoner, men ikke på kommende modeller.

Huawei forbereder sig til tiden efter Google Play